laion/Wikipedia-Exotic huggingface dataset:
סמל נובה סקוטיה

סמל נובה סקוטיה (באנגלית: coat of arms of the province of Nova Scotia) או, בשמו הרשמי שלט האצולה של הוד מלכותה עבור פרובינציית נובה סקוטיה (באנגלית: the Arms of Her Majesty in Right of the Province of Nova Scotia) הוא הסמל הרשמי של פרובינציית נובה סקוטיה שבקנדה והסמל העתיק ביותר בממלכה המאוחדת מחוץ לשטח בריטניה. הסמל הוענק למושבה בשנת 1625 על ידי מלך בריטניה, צ'ארלס הראשון - והמושבה הייתה המושבה הראשונה של בריטניה לה הוענק סמל. השימוש בסמל פסק עם הצטרפות נובה סקוטה לקונפדרציה הקנדית בשנת 1867 אולם בשנת 1929 שב הסמל לשימוש רשמי. על המגן ישנו סאלטייר (צלב אלכסוני) בצבע כחול על רקע לבן (היפוך של דגל סקוטלנד - שהוא צלב אנדרו הקדוש - צלב אלכסוני בצבע לבן על רקע כחול). במרכז המגן מצוי סמל סקוטלנד - מגן מוזהב שעליו אריה ופרח החבצלת. הציצה מורכבת משתי ידיים, האחת ערומה והשנייה עטייה שריון, המחזיקה דרדר - הפרח המסמל את סקוטלנד, ועלה דפנה. בהתאם למסורת הסקוטית, מעל המגן רשום סלוגן הפרובינציה (בניגוד למקובל בהרלדיקה כי המוטו נרשם מתחת למגן) - ובו כתוב בלטינית: Munit haec et altera vincit (יד אחת מגינה והאחרת כובשת). למגן שני תומכים - חד-קרן, המופיע גם בסמל סקוטלנד וסמל בריטניה, וכן אינדיאני משבט מיקמאק שהתגורר בנובה סקוטיה (במקור נכתב בתיאור הסמל שהתומך יהא "פרא"). מתחת למגן מצויים קוצים ופרחי מאי - סמל של נובה סקוטיה. פרחים אלה הוספו למגן בשנת 1929. הסמל המקורי של המושבה נשכח בשנת 1867 עם צירופה לקונפדרציית קנדה, ולרגל צירוף המושבה כפרובינציה, עוצב עבורה סמל חדש הכולל דג סלמון על רקע כחול, בין שלושה דרדרים על רקע אדום. לאחר שהתגלה בשנית הסמל המקורי של המושבה, גבר הלחץ הציבורי להשיבו, ובשנת 1929 הוחלט להשיב את הסמל המקורי של המושבה במקום הסמל משנת 1867. דגל נובה סקוטיה סמלי קנדה סמל המדינה - אתר ממשלת נובה סקוטיה ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
בית הכנסת בקירקוי

בית הכנסת בקירקוי (בטורקית Bakırköy, תעתיק מדויק: באקירקויי) הוא בית כנסת באיסטנבול שנבנה בשנת 1914 הודות למאמציהם של משה פינחס ומשה בהר האק עבור יהודים שהיגרו מאדירנה. הבניין נבנה כמבנה דו קומתי. בקומת הקרקע פעל בית ספר ובקומה הראשונה בית כנסת. במהלך מלחמת העולם השנייה הבניין נמסר למשרד ההגנה הטורקי, אשר הפעיל בו לשכת גיוס. הוא הוחזר לקהילה בתום המלחמה. בית הכנסת יכול לארח 200 מתפללים. מאחר שאין בבית הכנסת עזרת נשים, הנשים יושבות בחלק האחורי של אולם התפילה. Bakırköy Sinagogu (בטורקית) Bakırköy Synagogue, ‏2012-11-11 (באנגלית)
סמל ניופאונדלנד ולברדור

סמל ניופאונדלנד ולברדור הוא הסמל הרשמי של פרובניציית ניופאונדלנד ולברדור שבקנדה. הסמל הוענק ב-1 בינואר 1637 על ידי מלך בריטניה צ'ארלס הראשון לדייוויד קירק, שהיה מושל ניופאונדלנד בין השנים 1638–1651. בשנת 1928 הסמל התגלה מחדש ואומץ רשמית כסמל הפרובינציה. הסמל הוא מגן אדום המחולק לארבעה רבעים באמצעות צלב לבן. שני חדי קרן לבנים ושני אריות מצויים ברבעים של המגן. התומכים הם שני אינדיאנים משבט באותוק. הציצה מורכבת מאייל קורא העומד על חבל משולב באדום וזהב. מתחת לסמל מופיע המוטו בלטינית Quaerite prime Regnum Dei ("חפש תחילה את ממלכת האל" – הבשורה על-פי מתי, ז' 23). דגל ניופאונדלנד ולברדור סמלי קנדה מדיה וקבצים בנושא סמל ניופאונדלנד ולברדור בוויקישיתוף תיאור הסמל תיאור הסמל ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
גבינת קווארק

קווארק או קווארג (בגרמנית: Quark, בפולנית: twaróg) היא גבינה טרייה לבנה רכה לבישול, לאפייה ולמריחה. זוהי גבינה מסורתית במטבחים של מדינות בלטיות, גרמניות וסלביות, ובקרב יהדות אשכנז ועמים טורקיים. המילה קווארק (בגרמנית: quarc, twarc, zwarg; בסקסוניה התחתונה: dwarg), נמצאת בשימוש בגרמנית מאז המאה ה-14. מקורה ככל הנראה במקבילה סלאבית מערבית, twarog בסורבית תחתונה, twaroh בסורבית עילית, twaróg בפולנית, tvaroh בצ'כית ובסלובקית.  המילה מזוהה גם עם творог ברוסית (tvorog) ובבלארוסית тварог (tvaroh). בסלובנית עתיקה тварогъ (tvarogъ) או творъ, tvor, משמעותה היא "צורה". כלומר, ניתן לפרש את המשמעות כ"חלב שהתמצק ולבש צורה".  היווצרות המילה דומה אפוא לזו של הפורמג'יו האיטלקי והפרומז' הצרפתי, מאנגלית (form-צורה). פרק זה לוקה בחסר. אנא תרמו לוויקיפדיה והשלימו אותו. החלב עובר תהליך החמצה בדרך כלל על ידי הוספת חיידקי חומצה לקטית (אנ'), שסוננו עד ליצירת תהליך הגיבון. ניתן להכין קווארק מסורתית ללא אנזים הגבנה, אך מחלבות מודרניות בדרך כלל מוסיפות כמות קטנה של האנזים. הגבינה אינה עוברת תהליך יישון ולרוב אין מוסיפים לה מלח או שהיא במליחות מועטה. פרק זה לוקה בחסר. אנא תרמו לוויקיפדיה והשלימו אותו. מנות המכילות גבינת קווארק: בלינצ'ס פירוגי פאשקה (רוסיה) תפוחי אדמה מבושלים עם קווארק ועשבי תיבול (גרמניה) קוגל עם קווארק וצימוקים פירוז'ק עם קווארק ועשבי תיבול קינוח קווארק עם ציפוי שוקולד מדיה וקבצים בנושא גבינת קווארק בוויקישיתוף גבינת קווארק באתר cheese (באנגלית) הדרכה להכנת קווארק בבית (באנגלית) מתכון לקווארק ביתית ללא אנזים הגבנה (באנגלית) P. F. Fox, P. L. H. McSweeney, J. A. O'Mahony, T. Uniacke-Lowe, Dairy Chemistry and Biochemistry, 2nd ed. 2015, Cham: Springer International Publishing : Imprint: Springer, 2015, ISBN 978-3-319-14892-2 Vasmer, Max, Etymological dictionary of Russian language, Vol. 4, Heideberg, Germany: Progress, 1973, P.31
סמל אי הנסיך אדוארד

סמל אי הנסיך אדוארד (באנגלית: coat of arms of Prince Edward Island) או, בשמו הרשמי שלט האצולה של הוד מלכותה בעבור פרובינציית אי הנסיך אדוארד (באנגלית: The Arms of Her Majesty in Right of the Province of Prince Edward Island) הוא הסמל הרשמי של פרובינציית אי הנסיך אדוארד שבקנדה. הסמל הוענק באופן רשמי לפרובינציה בשנת 1905 בצו מלכותי של מלך בריטניה אדוארד השביעי. במרכז המגן מצויר אריה פוסע, המסמל את אנגליה. בתחתית המגן שלושה נצרי עץ אלון, המייצגים את שלושת מחוזות האי, ולידם עץ אלון בוגר המסמל את בריטניה. ב-26 באפריל 2002 הוצע להוסיף סמלים למגן, על מנת לסמל 150 שנה של שלטון עצמי של האי, הצעה שקבלתה הסתיימה בטקס חגיגי ב-13 בדצמבר 2002 בו הציגה אדריאן קלארקסון, המושלת הכללית של קנדה את הסמל. הציצה מציגה עורבני כחול המחזיק במקורו ענף של אלון אדום - שניהם סמלי האי. הכתר מסמל את הריבונות של המלכה, והשימוש בכתר, בסמל הפרובינציה, הותר במפורש על ידי מלכת קנדה. התומכים הם שני שועלי כסף - בעלי חיים נדירים המצויים באי. פרוותיהם בפרט ופרוות בכלל שמשו מרכיב עיקרי בכלכלת המדינה. כמו כן השועל מסמל חוכמה ויכולת הישרדות. סביב אחד השועלים מצויים פרחי תפוח אדמה המסמלים את החקלאות באי, והשועל האחר מכוסה בחלקו ברשת דייג המסמלת את ענף הדייג. במרכז החלקה הירוקה מצוי כוכב מיקמאקי כחול בן שמונה פינות המסמל את השמש. סביבו שושנים המסמלים את אנגליה, חבצלות המסמלות את צרפת, דרדרים המסמלים את סקוטלנד, תלתן המסמל את אירלנד, ולוע הארי המסמל את האי. מתחת הסמל רשום מוטו האי: ”קטן תחת [הגנתו של] גדול” (בלטינית: Parva sub ingenti), הלקוח מספרו של ורגיליוס "גאורגיקה" (מוטו האי מאז שנת 1769). דגל אי הנסיך אדוארד סמל הפרובינציה באתר ממשלת אי הנסיך אדוארד (באנגלית) סמלי אי הנסיך אדוארד באתר למורשת קנדה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
קווארק (פירושונים)

האם התכוונתם ל... קווארק (באנגלית: quark) אחד החלקיקים היסודיים - אבני הבניין הבסיסיות ביותר של החומר, שידועים כיום בפיזיקה. קווארק למעלה (באנגלית: Up quark) הוא חלקיק יסודי במודל הסטנדרטי. קווארק למטה (באנגלית: Down quark) הוא חלקיק יסודי במודל הסטנדרטי. קווארק עליון (באנגלית: Top quark) הוא חלקיק יסודי במודל הסטנדרטי. קווארק תחתון (באנגלית: Bottom quark) הוא חלקיק יסודי במודל הסטנדרטי. קווארק קסום (באנגלית: Charm quark) הוא חלקיק יסודי במודל הסטנדרטי. גבינת קווארק – גבינה טרייה העשויה מחלב שעבר תהליך החמצה. קווארק – דמות בדיונית ביקום הבדיוני של זיכיון "מסע בין כוכבים".
הדסה אשדות

הדסה אשדות (נולדה בשנת 1935) היא סופרת ומתרגמת ישראלית. פרסמה 3 רומנים ותירגמה לעברית ספרי ילדים ונוער מאנגלית ומצרפתית. הדסה אשדות נולדה בתל אביב, גדלה והתחנכה בירושלים. בעלת תואר ראשון בתיאטרון וייעוץ חינוכי מאוניברסיטת תל אביב ותואר שני בפסיכולוגיה מאוניברסיטה בהולנד. אשדות היא פסיכולוגית משפחתית וזוגית, מטפלת בעמותות נט"ל ו"בשביל החיים" ומרצה באוניברסיטת תל אביב. אשדות ערכה עם משה הורביץ לקט ליועץ החינוכי, "משפחות חד-הוריות והמערכת החינוכית" (1986), ששימש אנשי מקצוע רבים. היא חברה באגודת הסופרות והסופרים העבריים. עד לפטירתו, הייתה נשואה לדב אשדות, שעבד בשגרירות ישראל בפריז. היא אמא לילד אחד ומתגוררת בהרצליה. כל הטובים (תל אביב: ספריית מעריב, 1992) מריאן של השלגים (כפר סבא: א' ניר, 2000) גלגוליו של אלמוות שקט (ירושלים: כרמל, 2013) סוס בלי ראש / פול ברנה (תל אביב: מסדה, 1966) הצפור הכחלה -- זהבית -- ציצת השער / פרו (תל אביב: מ' מזרחי, 1966) מקהלת החיות / גרים (תל אביב: מ' מזרחי, 1966) הנסיך הצפרדע / גרים (תל אביב: מ' מזרחי, 1966) פינוקיו / קרלו קולודי (תל אביב: מ' מזרחי, 1966) עשרים ואחד כדורים פורחים / וילים פין די-בואה (תל אביב: מסדה, 1966) היפות באגדות העולם: הצפור הכחלה, זהבית, ציצת-שער / פרו (קריית גת: דני ספרים, 2002) הדסה אשדות (1935-), דף שער בספרייה הלאומית הדסה אשדות באתר סימניה. השקת הספר "גלגוליו של אלמוות שקט" - הדסה אשדות באתר יוטיוב, 16.12.2013. שי שחורי דקל, אשדות הדסה, באתר לקסיקון הקשרים לספרות ישראלית, ‏1.1.2019 נטלי נוריאל, מאתחלים שנה עם חלומות להגשמה, באתר nrg, ‏12.9.2007 רשימת חברים, באתר אגודת הסופרות והסופרים העברים בישראל
ג'ון בל (פירושונים)

האם התכוונתם ל... ג'ון בל – פוליטיקאי ועורך דין מטנסי שלפני מלחמת האזרחים, הוא כיהן בבית הנבחרים של ארצות הברית בין השנים 1827 – 1841 ובסנאט בין השנים 1847 – 1859 ג'ון סטיוארט בל – פיזיקאי מצפון אירלנד שפיתח את משפט בל ואי שוויוני בל ג'ון בל האטצ'ר – פלאונטולוג וצייד מאובנים אמריקאי. האטצ'ר עבד עם עותניאל צ'ארלס מארש ויחד עמו גילה את הטריצרטופס ואת הטורוזאורוס ג'ון בל אדוארדס – עורך דין ופוליטיקאי אמריקאי מן המפלגה הדמוקרטית, אשר משמש כמושל לואיזיאנה מאז ינואר 2016
ערבית לבנונית

לבנונית או ערבית לבנונית (בערבית: لهجات لبنان) היא ניב מדובר של ערבית המדובר בלבנון וסוריה. היא שייכת לענף המזרחי-לבנטיני של הערבית. כמה בלשנים חולקים על הטענה שערבית לבנונית היא רק ניב ערבי, או צאצא שלה. הרבה קהילות מרוניות מקומיות מחשיבות אותה כשפה נפרדת, וכן המפלגה הימנית שומרי הארזים. אוצר המילים בערבית לבנונית מגוון ומכיל מילים שאולות רבות משפות כגון ארמית, סורית, צרפתית, טורקית ופיניקית. בין המאפיינים הפונולוגיים של הערבית הלבנונית: שימור הדיפטונגים, אמאלה (בערבית: إمالة, הגיית תנועת /a/ ארוכה בתור /e/), והגיית העיצור המסומן באות ق כסותם סדקי. ערבית לבנונית נכתבת רק לעיתים נדירות, למעט ברומנים ובספרים. למרות שערבית לבנונית נכתבת גם באלפבית הערבי לעיתים קרובות יותר, שימוש באותיות לטיניות נפוץ בעיקר בצ'אטים וברשת האינטרנט. במספר רב של מדינות, מדוברת השפה הערבית כשפת אם, ולמעשה, מאות מיליוני אנשים משתמשים בה מדי יום. לשפה הערבית להגים רבים, כאשר הלהג הלבנוני נחשב לעדין ונעים. כך למשל, ערבית השגורה בפיו של בדואי מדרומה של ישראל, שונה מערבית של דרוזי בצפונה, ששונה משפת הלבנונים. למעשה, תושב לבנון, המדבר בלהג הלבנוני, יכול לדעת כי האדם שמולו אינו תושב לבנון אך ורק לפי הלהג. ערבית פלסטינית ערבית דרוזית ערבית לבנטינית ערבית מצרית ערבית ירדנית (אנ')(ער') ערבית סורית (ער')(אנ') חומר ללימוד ערבית לבנונית מידע ומשפטים בערבית לבנונית השוני בין השפה הערבית לערבית הלבנונית דוגמאות, גופנים, קובצי קול, הסברים ועוד.. ערבית לבנונית באתר אומניגלוט (באנגלית) ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
לוחמת (סרט, 2022)

לוחמת (באנגלית: The Woman King) הוא סרט קולנוע אמריקאי משנת 2022, מסוגת דרמה היסטורית, אשר בוים על ידי ג'ינה פרינס-בית'ווד. הסרט מספר את סיפורן של האמזונות של דהומיי, יחידה מיוחדת של נשים אשר לחמה בצבא ממלכת דהומיי שבמערב אפריקה. הסרט מתרחש בשנת 1823 בממלכת דהומיי שבמערב אפריקה. נאווי (תסו מבדו) היא נערה מרדנית שאביה מנסה ללא הצלחה לשדך אותה לגברים מבוגרים. לאחר שנואש מניסיונותיו, אביה מעניק אותה למלך גזו (ג'ון בויגה) שמגייס אותה לאגוג'י - יחידת הנשים המיוחדת של צבא דהומיי. נאווי משתלבת בהדרגה ביחידה, ולומדת להכיר את המפקדת שלה - הגנרלית הקשוחה ננסיקה (ויולה דייוויס), שמסתירה סודות אפלים. הממלכה כולה מתכוננת לקראת מלחמה עם ממלכת איו השכנה, שמעוניינת לחטוף אזרחים מדהומיי כדי למכור אותם כעבדים לסוחרים לבנים. בשנת 2015 ביקרה השחקנית מריה בלו בבנין, היכן שהייתה ממוקמת ממלכת דהומיי. בלו חקרה את סיפורן של האמזונות של דהומיי, והגתה את הרעיון לכתוב עלילה לסרט שיעסוק בהן. במשך כמה שנים, הציעה בלו את העלילה לכמה אולפנים שסירבו לה, אולם ב-2020 קיבלה אישור מחברת סרטי טריסטאר שהסכימו להפיק את הסרט. צילומי הסרט החלו בדרום אפריקה ב-2021, אולם הפסיקו בעקבות התפרצות וריאנט אומיקרון של נגיף הקורונה בדרום אפריקה. בתחילת 2022 חודשו הצילומים. הסרט הוקרן לראשונה ב-9 בספטמבר 2022 בפסטיבל הסרטים הבין-לאומי בטורונטו. ב-16 בספטמבר הוא הוקרן לראשונה בבתי קולנוע בארצות הברית. הסרט זכה לשבחים רבים על העלילה והכוריאוגרפיה, אולם ספג ביקורת על חוסר דיוק היסטורי. בטקס פרסי איגוד מבקרי הקולנוע האמריקאי, היה הסרט מועמד לזכייה בפרס לעיצוב התלבושות הטוב ביותר, אנסמבל המשחק הטוב ביותר, הבמאי הטוב ביותר והשחקנית הטובה ביותר עבור ויולה דייוויס. דייוויס הייתה מועמדת לזכייה גם בפרס גלובוס הזהב. מדיה וקבצים בנושא לוחמת בוויקישיתוף אתר האינטרנט הרשמי של לוחמת (באנגלית) "לוחמת", במסד הנתונים הקולנועיים IMDb (באנגלית) "לוחמת", באתר Rotten Tomatoes (באנגלית) "לוחמת", באתר Metacritic (באנגלית) "לוחמת", במסד הנתונים הקולנועיים KinoPoisk (ברוסית) פבלו אוטין, "לוחמת": אין מרומם מאישה שכורתת ראש של גבר, באתר הארץ, 6 באוקטובר 2022 אור סיגולי, ‏"לוחמת", סקירה, באתר "סריטה", 7 באוקטובר 2022 ארז דבורה, "לוחמת": אף סרט הוליוודי לא עיוות כך את ההיסטוריה במאה השנים האחרונות, באתר ynet, 10 באוקטובר 2022 The Woman King First Reviews: Viola Davis Rules the Screen in a Rousing, Action-Packed Crowd-Pleaser" Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
סופרזאורוס

סופרזאורוס (שם מדעי: Supersaurus; "לטאת על") הוא סוג של דינוזאור זאורופוד ממשפחת הדיפלודוקיים, שחי באמריקה הצפונית בשלהי תור היורה וייתכן שגם בתחילת הקרטיקון. בסוג ידוע כיום מין יחיד: Supersaurus vivianae. הסופרזאורוס היה אחד הדינוזאורים הארוכים ביותר שחיו אי-פעם וככל הנראה הזאורופוד הדיפלודוקי הגדול ביותר (ביחד עם האפטוזאורוס הכבד). הסופרזאורוס נתגלה לראשונה בקולורדו בשנת 1972. מן הסופרזאורוס התגלו רק כמה עצמות מאובנות, ובהן עצם כתף שגובהה כשני מטרים. העצמות התגלו בסמוך לעצמות של דינוזאור ענק אחר ממין ברכיוזאורוס, ובתחילה חשבו שהן מייצגות את אותו בעל-חיים, שלו ניתן השם "אולטראזאורוס". מאוחר יותר סברו הפלאונטולוגים שייתכן וכמו סייסמוזאורוס מדובר בפרט זקן וענק של מין גדול במיוחד של דיפלודוקוס או בארוזאורוס, אך כיום הדעה השלטת היא שמדובר בסוג טקסונומי נפרד. ב-1996 נתגלה במחוז קונברס בוויומינג מאובנים של שלד שלם יותר בהרבה של סופרזאורוס. הפרט שלו היו שייכים עצמות מאובנות אלה כונה "ג'ימבו" וסימונו המדעי הוא WDC DMJ-021. תיאור מדעי של "ג'ימבו" פורסם ב-2007. בעקבות תגלית זו, בוסס סיווגו של סופרזאורוס כסוג טקסונומי נפרד. לסופרזאורוס היה צוואר ענקי וגמיש, ראש בדומה לדיפלודוקוס, זנב שוט ארוך וגמיש, גוף בינוני, ורגליים חזקות נושאות חמש אצבעות; אחת עם טופר חד וגדול. שיניו היו חזקות ודמויות וו, שהיו קבועות בלסתות דומות מעט ללסתות של האיגואנודון. עיניו היו גדולות וממוקמות מאחורי הלסתות. משערים שכאוכלי צמחים אחרים באותה תקופה, הסופרזאורוס חי בעדרים. כמויות המזון שהחיה צרכה לא אפשרה קיומם של עדרים גדולים. על-פי עצם הכתף וההשוואה למינים קרובים, מעריכים שהסופרזאורוס הגיע לאורך ממוצע של 33–34 מטרים (108–112 רגל). אף על פי שהיה ארוך מאוד, היה הסופרזאורוס קל למדי יחסית לגודלו ושקל רק 35–40 טון מטרי. ב-2021 נתגלו מאובנים חדשים של סופרזאורוס (בהם חוליית צוואר ענקית שציונה הקטלוגי הוא BYU 9024) מהם עולה שאורכו המרבי הגיע ל-39–42 מטרים (128–138 רגל), דבר ההופך אותו לדינוזאור הארוך ביותר שידוע כיום (לשם השוואה: אורכו של הפטגוטיטאן הוא 37 מטר, ושל הארגנטינוזאורוס 30–40 מטר ושל האפטוזאורוס 26–30 מטר). דינוזאור זה הופיע במשחק עולם היורה: המשחק. סופרזאורוס - שחזור והשוואת גודל לאדם צוואר וגולגולת של סופרזאורוס מדיה וקבצים בנושא סופרזאורוס בוויקישיתוף סופרזאורוס, באתר GBIF (באנגלית) Supersaurus במדריך הדינוזאורים The Dino Directory של המוזיאון להיסטוריה של הטבע (לונדון) שחזור השלד של סופרזאורוס מאת סקוט הארטמן מידע על סופרזאורוס ב-AnimalPlanet Laura Geggel, Supersaurus might be the longest dinosaur that ever lived, Live Science, ‏1 באוקטובר 2021 תמונות בפליקר: סופרזאורוס במוזיאון ביפן סופרזאורוס במוזיאון בסולט לייק סופרזאורוס במוזיאון איור של סופרזאורוס לעומת אדם מאת SameerPrehistorica, באתר DeviantArt Lovelace, David M.; Hartman, Scott A.; Wahl, William R. (2007). "Morphology of a specimen of Supersaurus (Dinosauria, Sauropoda) from the Morrison Formation of Wyoming, and a re-evaluation of diplodocid phylogeny". Arquivos do Museu Nacional. 65 (4): 527–544. Curtice, Brian (2021). "New Dry Mesa Dinosaur Quarry Supersaurus vivianae (Jensen 1985) axial elements provide additional insight into its phylogenetic relationships and size, suggesting an animal that exceeded 39 meters in length" (PDF).{{cite web}}: תחזוקה - ציטוט: url-status (link). Laura Geggel, Supersaurus might be the longest dinosaur that ever lived, Live Science, ‏1 באוקטובר 2021.
אחיה (מאחז)

אחיה הוא מאחז הנמנה עם יישובי גוש שילה שבצפון-מזרח מועצה אזורית מטה בנימין, סמוך לשבות רחל. המאחז קרוי על שמו של הנביא אחיה השילוני שפעל בממלכת ישראל בשילֹה (יישוב מקראי) הסמוכה. המאחז הוקם ב-1997 על גבעה בגובה 857 מעל פני הים, כ-1.2 ק"מ צפונית-מזרחית לשבות רחל. מתחילה הוגדר המאחז כשכונה של שבות רחל, ונקרא "שבות רחל ד'". במקום ישנם בתי קבע לצד קרוואנים, וכן בית כנסת ומקווה טהרה. נכון ל-2023 גרות בו כ־82 משפחות. תעסוקת התושבים: מטעים, בית בד, יקב, בניין, מקצועות חופשיים, הייטק ועוד. המאחז ממוקם על אדמות מדינה ויש לו הסכם הרשאה לתכנון מטעם ההסתדרות הציונית עד לינואר 2005. משרד הבינוי והשיכון מימן הקמת תשתיות בסכום של 1,675,000 ש"ח. במרץ 2024 פרסם המנהל האזרחי על כוונתו לצרף את שטחי היישוב לשטחי שילה. ערך מורחב – משק אחיה ב-1998 נוסד במקום משק אחיה על ידי הרב יוסי שוקר, ואשר היווה בית הבד המרכזי לתוצרת הזיתים החקלאית ביהודה ושומרון. בהמשך, בעקבות גידול בית הבד, הוא עבר אל אזור התעשייה של היישוב שילה. משק אחיה מדורג כאחד מעשרים וחמישה בתי הבד הטובים בעולם. מדיה וקבצים בנושא אחיה בוויקישיתוף אחיה באתר המועצה אזורית מטה בנימין אחיה, באתר שלום עכשיו חוות דעת בנושא מאחזים בלתי מורשים (עמ' 101), באתר משרד ראש הממשלה הודעה על הכוונה לתיקון תחום שיפוט ישוב שילה – אחיה, באתר המנהל האזרחי ביהודה ושומרון, ‏17 במרץ 2024 משק אחיה - דף הבית - M-achiya, באתר www.m-achiya.co.il
Depths of Wikipedia

Depths of Wikipedia (תרגום מאנגלית: עמקי ויקיפדיה) היא קבוצת חשבונות שמציגים עובדות "מוזרות", "נישתיות" ו"מעניינות" מויקיפדיה האנגלית ברשתות החברתיות. החשבונות מציגים צילומי מסך קצרים והומוריסטיים מתוך ערכים אמיתיים. החשבון הראשון של "עמקי ויקיפדיה" נפתח ברשת אינסטגרם על ידי אנני רוורדה, סטודנטית באוניברסיטת מישיגן. רוורדה אירחה סדנאות עריכה בוויקיפדיה וכן מנחה מופעים חיים של "עמקי ויקיפדיה". חשבון האינסטגרם "depthsofwikipedia" נוצר באפריל 2020 על ידי אנני רוורדה, סטודנטית שנה א' דאז למדעי המוח באוניברסיטת מישיגן. החשבון נולד כ"פרויקט קורונה" של רוורדה, במהלכו תכננה לשתף עובדות "מפתיעות ומצחיקות" שמצאה בוויקיפדיה האנגלית. "עמקי ויקיפדיה" נולד בהשראת קולאז' של קטעים מוויקיפדיה שהכינה רוורדה עבור פנזין של חבריה, ומתצלום של פרה נפולה מתוך הערך "הטיית פרה" (אנ'). רוורדה הביעה עניין רב בוויקיפדיה עוד לפני תחילת המיזם, ובילתה זמן רב בתחרויות ויקימרוץ עם חבריה בחטיבת הביניים ובתיכון. לאחר שחשבון האינסטגרם של "עמקי ויקיפדיה" תפס תאוצה, רוורדה יצרה חשבונות של המיזם בטיקטוק ובטוויטר וכן השיקה ניוזלטר. הפוסטים של "עמקי ויקיפדיה" סובבים סביב ציטוטים ותמונות, לרוב חסרות הקשר, מתוך ערכים אמיתיים מוויקיפדיה האנגלית. כך למשל, פורסמו ציטוטים ותיאורים מתוך הערכים "מכנסיים מתפוצצות" (אנ'), "שחמט על לוח ממש גדול" (אנ'), "רשימה של כינויים שנאמרו על-ידי דונלד טראמפ" (אנ'), ו"אפיפיורים שהיו פעילים מינית" (אנ'). לדברי רווארדה, היא מקבלת הצעות רבות למאמרים וציטוטים. באוקטובר 2021, היא טענה שהיא מקבלת "כ-30 עד 50 הצעות ביום", והיא מנחה הופעות חיות המבוססות על העמוד. מדיה וקבצים בנושא Depths of Wikipedia בוויקישיתוף Depths of Wikipedia, ברשת החברתית אקס (טוויטר) Depths of Wikipedia, ברשת החברתית אינסטגרם Depths of Wikipedia, ברשת החברתית טיקטוק "Depths of Wikipedia Edit-a-thon — Programs & Events Dashboard". outreachdashboard.wmflabs.org. נבדק ב-2023-02-22. Shamani, Joshi (13 בינואר 2022). "I Look For the Weirdest and Wildest Things on Wikipedia. Here's What I've Learned". Vice. ארכיון מ-25 בינואר 2022. נבדק ב-24 במרץ 2022. {{cite web}}: (עזרה) Stiernberg, Bonnie (15 בינואר 2021). "How One Instagram Account Finds the Weirdest Stuff on Wikipedia". InsideHook (באנגלית אמריקאית). ארכיון מ-31 באוקטובר 2021. נבדק ב-7 באוקטובר 2021. {{cite web}}: (עזרה) Agarwal, Aashna (5 בינואר 2021). "The Viral Instagram Page Diving Into the Depths of Wikipedia". Lithium Magazine (באנגלית אמריקאית). ארכיון מ-2 בנובמבר 2021. נבדק ב-7 באוקטובר 2021. {{cite web}}: (עזרה) Kambhampaty, Anna P. (31 במרץ 2022). "Want to See the Weirdest of Wikipedia? Look No Further". The New York Times (באנגלית). ארכיון מ-31 במרץ 2022. נבדק ב-31 במרץ 2022. {{cite news}}: (עזרה) Cavender, Elena (24 באוקטובר 2021). "Travel down a Wikipedia rabbit hole with the mastermind behind DepthsOfWikipedia Instagram". Mashable (באנגלית). ארכיון מ-26 באוקטובר 2021. נבדק ב-26 באוקטובר 2021. {{cite web}}: (עזרה) Dunn, Frankie (16 במרץ 2021). "This Instagram account dug up the weirdest things on Wikipedia". i-D (באנגלית). ארכיון מ-19 במרץ 2021. נבדק ב-7 באוקטובר 2021. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Depths of Wikipedia".
דייב סמית'

דייב רולין סמית' (באנגלית: Dave Rollin Smith;‏ 13 באוקטובר 1940 – 15 בפברואר 2019) היה המייסד והארכיונאי הראשי של ארכיון וולט דיסני באולפני וולט דיסני שבברבנק, קליפורניה. סמית' נולד ב-13 באוקטובר 1940 וגדל בפסדינה, קליפורניה. כילד הביע הערכה לסרטי דיסני, וכאחד הגר בקליפורניה, הוא ביקר בדיסנילנד לעיתים קרובות. הוא סיים את לימודיו באוניברסיטת קליפורניה בברקלי ובילה שנה וחצי כמתמחה בספריית הקונגרס בוושינגטון הבירה. לאחר מכן חזר לקליפורניה ועבד כספרן באוניברסיטת קליפורניה בלוס אנג'לס במשך חמש שנים. בסוף שנות ה-60, סמית' עבד על ביבליוגרפיה על וולט דיסני כששמע לראשונה על ארכיון אפשרי שנוצר על ידי חברת וולט דיסני. סמית', שבאותה תקופה עדיין עבד באוניברסיטת קליפורניה בלוס אנג'לס, כתב לחברת דיסני מכתב המציע את שירותיו, אשר התקבל על ידי החברה. הוא הצטרף לחברה ב-22 ביוני 1970, כהארכיונאי הראשון שלה. המשימה הראשונה שלו הייתה לתעד את כל הפריטים שהיו מאוחסנים במשרדו של וולט דיסני מאז מותו ארבע שנים קודם לכן. סמית' כתב ספרים רבים, הכוללים את "Disney A to Z", אנציקלופדיה רשמית אודות דיסני, ספרי טריוויה של וולט דיסני וגם היה שותף בכתיבת "Disney: The First 100 Years". בשנת 2007 קיבל סמית' את פרס אגדות דיסני, אות כבוד הניתן לאנשים שתרמו תרומה משמעותית לחברת וולט דיסני. בין 1980 ל-2001, סמית' היה המנהל המבצעי של אגודת כתבי היד. הוא גם היה חבר באגודת הארכיונאים בקליפורניה. ב-24 ביוני 2010, ארבעים שנה לאחר שהחל לעבוד בדיסני, הודיע סמית' שהוא יפרוש בזמן הקרוב. לאחר פרישתו, הוא עבד בדיסני כיועץ. לפי המעריצים וההיסטוריונים של דיסני, הוא נחשב לסמכות הסופית בנושא ההיסטוריה של דיסני. Disney: The First 100 Years (אנגלית - מסת"ב 978-0-7868-5380-9, גרמנית - מסת"ב 978-3-7704-0417-9) Disney A to Z (ISBN 978-0786849192) Ultimate Disney Trivia Book Volume 2 (ISBN 978-0786880249) Ultimate Disney Trivia Book Volume 3 (ISBN 978-0786882533) Ultimate Disney Trivia Book Volume 4 (ISBN 978-0786885299) Disney Trivia from the Vault: Secrets Revealed and Questions Answered (ISBN 978-142315370-2) דייב סמית', במסד הנתונים הקולנועיים IMDb (באנגלית) דייב סמית', במסד הנתונים הקולנועיים KinoPoisk (ברוסית) ראיון עם דייב סמית' באתר themeparkinsider.com ערך באתר D23 Fond Memories of Dave Smith from the Walt Disney Archives – D23 Preserving the Legacy: The Walt Disney Archives – The Walt Disney Company "Dave Smith". Google Sites. נבדק ב-22 ביוני 2014. {{cite web}}: (עזרה) Wolf, Scott (2007). "Dave Smith talks about starting the Disney Archives". Mouse Clubhouse. אורכב מ-המקור ב-22 ביוני 2014. נבדק ב-17 בפברואר 2017. {{cite web}}: (עזרה) "Into The Walt Disney Archives With Disney Legend Dave Smith". DISUnplugged. 9 ביוני 2010. נבדק ב-17 בפברואר 2017. {{cite web}}: (עזרה) Boucher, Geoff (24 ביוני 2010). "Column One: Pack rat in the Mouse House". Los Angeles Times. נבדק ב-17 בפברואר 2017. {{cite news}}: (עזרה) "Disney Legends – Dave Smith (Archives)". Disney. אורכב מ-המקור ב-16 באפריל 2008. נבדק ב-17 בפברואר 2017. {{cite web}}: (עזרה) "Dave Smith Dies". Deadline Hollywood. 15 בפברואר 2019. נבדק ב-16 בפברואר 2019. {{cite news}}: (עזרה) "About the Author: Dave Smith". D23. נבדק ב-22 ביוני 2014. {{cite web}}: (עזרה) "Walt Disney Archives Founder Dave Smith Dies at 78". Variety (באנגלית). 16 בפברואר 2019. נבדק ב-17 בפברואר 2019. {{cite journal}}: (עזרה)